
Zašto se u mnogim ranijim djelima poput knjige ,,Ep o Gilgamesu,, spominje stvaranje čovjeka od blata i veliki potop? Da li su ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** i ***[Biblija](https://pitajucene.com/search/biblij/questions/ "Pretraži pitanja o bibliji")*** iskoristili te motive za svoje predavanje?


* 
* 
* 
* 
* 
* 
* 

 
Kur’an i motiv iz epova

***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** nije bajka niti legenda niti ga je pisao Muhammed, sallallahu alejhi ve sellem, niti je Allah, subhaneh, neznalica pa mu je trebalo da iskoristi to što je napisano u toj knjizi da bi to uzeo kao motiv za pisanje Kur’ana. Ovo što pitaš su jako opasne riječi jer ovako nešto može pitati samo neko ko ne vjeruje da je Kur’an od Allaha, subhanehu ve te’ala. Prema tome kloni se ovakvih pitanja i ovakvih razmišljanja jer ti mogu štetiti u tvojoj vjeri i akidi. Ono što je u Kur’anu je istina u što nema ni trunka sumnje jer je Kur’an Allahov govor, a ON je tvorac ovog svijeta i svega što je na njemu i najbolje zna kako je sve stvoreno jer je ON to stvorio i šta je bilo prije a šta je bilo poslije. A ***[Biblija](https://pitajucene.com/search/biblij/questions/ "Pretraži pitanja o bibliji")*** je iskrivljena i nije Allahov govor niti objava od Njega (ova sadašnja Biblija a ne Indžil koji je objavljen Isau i ***[Tevrat](https://pitajucene.com/search/tevrat/questions/ "Pretraži pitanja o tevratu")*** koji je objavljen Musau, alejhima selam). Nezamislivo je da upoređuješ Kur’an sa nekakvim epovima koji su djelo ljudi. Nemoj da te zbunjuje to što se Biblija ili neka epska i istorijska djela slažu sa nekim kur’anskim činjenicama i događajima. To je sasvim normalno s tim da moraš znat da je osnova u svim tim stvarima Kur’an, on je neprikosnovena istina, dok sve ostale knjige su pune grešaka i nedostataka i ono u njima što se slaže sa Kur’anom to prihvatamo, a ono što se kosi sa njim i ne slaže to odbijamo i to nije istina. Ve billahi tevfik.


Na pitanje odgovorio: dr. Zijad Ljakic  

Preuzeto sa stranice: <http://www.n-um.com>


